CELEX: 62016TN0191
Language: et
Date: 2016-04-25 00:00:00
Title: Kohtuasi T-191/16: 25. aprillil 2016 esitatud hagi – Lito Maieftiko Gynaikologiko kai Cheirourgiko Kentro versus Euroopa Komisjon

11.7.2016   
            
            
               ET
            
            
               Euroopa Liidu Teataja
            
            
               C 251/33
            
         25. aprillil 2016 esitatud hagi – Lito Maieftiko Gynaikologiko kai Cheirourgiko Kentro versus Euroopa Komisjon
   (Kohtuasi T-191/16)
   (2016/C 251/39)
   Kohtumenetluse keel: kreeka
   
      Pooled
   
   
      Hageja: Lito Maieftiko Gynaikologiko kai Cheirourgiko Kentro AE (Ateena, Kreeka) (esindaja: advokaat E. Tzannini)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               hagi rahuldada;
            
         
               —
            
            
               tühistada vaidlustatud akt, st Euroopa Komisjoni 16. veebruari 2016. aasta otsus C(2016) 1080 summa 109 415,20 eurot ja intressi väljanõudmise kohta LITO HOSPITAL FOR WOMEN AE-lt;
            
         
               —
            
            
               tuvastada, et projekti realiseerimiseks personali kulutatud aeg vastab sellele, mis on märgitud hagi faktilistes asjaoludes;
            
         
               —
            
            
               võtta arvesse tema argumente, kui kohus leiab, et summad, mis on välja toodud tema 5. novembri 2009 memorandumis, tuleb tagasi maksta;
            
         
               —
            
            
               tühistada vaidlustatud akt ka osas, mis puudutab kolmandat osamakset, mida ei ole välja makstud;
            
         
               —
            
            
               tasaarvestada võimalikult tagasimaksmisele kuuluv summa maksega, mille väljamakse kolmanda osamaksena on juba kümme aastat peatatud;
            
         
               —
            
            
               tuvastada, et käesoleva hagi esitamine on asjaolu, mis peatab kolmanda osamakse väljamaksmise nõude aegumise; ja
            
         
               —
            
            
               mõista hageja kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide puudutab õigusnormi rikkumist Euroopa Komisjoni poolt ja Euroopa Komisjoni võimatust võtta käesolevas asjas vastu akt, mille võib vaidlustada ELTL artikli 263 alusel.
            
         
               2.
            
            
               Teise väite kohaselt ei ole Euroopa Komisjon võtnud arvesse talle esitatud tõendeid.
            
         
               3.
            
            
               Kolmanda väite kohaselt ei ole Euroopa Komisjon arvesse võtnud faktilisi argumente, millele hageja tugines kogu menetluse jooksul.
            
         
               4.
            
            
               Neljas väide puudutab õiguskindluse põhimõtte rikkumist.
            
         
               5.
            
            
               Viienda väite kohaselt on ebamõistlikult kahjustav lepingu tingimus, mis näeb ette, et tehtud tööd saab tõendada ainult ühel viisil.
            
         
               6.
            
            
               Kuues väide puudutab komisjoni nõudeõiguse aegumist.